**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRADSKI ORGAN UPRAVE**

**GRAD BOSANSKA KRUPA**

**Broj: 07-11-5-10127/22**

**Bosanska Krupa, 01.02.2023.godine**

Na osnovu člana člana 64. Stav (1) tačka a) i 70. stav (1), (3) i (6) Zakona o javnim nabavkama („Službeni glasnik BiH“, broj: 39/14 i 59/22), u konkurentskom postupku/zahtjevu za nabavku usluga - Konsultantske usluge za razvoj turističke platforme Grada Bosanska Krupa, na prijedlog Komisije za provođenje postupka javne nabavke, Gradonačelnik kao rukovodilac organa uprave, donosi:

**ODLUKU**

**o izboru najpovoljnijeg ponuđača**

1. Prihvata se ponuda ponuđača **„ICE-NET“ d.o.o.- podružnica misija Sarajevo** za nabavku konsultantskih usluga za razvoj turističke platforme Grada Bosanska Krupa, sa cijenom u iznosu **43.810,80 KM bez PDV,** a čija je ponudapo utvrđenom kriteriju “ekonomski najpovoljnija ponuda”, sa podkrijerijima: A. Cijena - 30 % i B. kvalitet 70%izabrana kao najpovoljnija ponuda sa ukupnim brojem 100 bodova.
2. Izabrani ponuđač iz tačke 1. Ove Odluke se obavezuju da u roku ne dužem od 5 (pet) dana od dana zaprimanja ove Odluke dostave originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka c) i d) Zakona o javnim nabavkama, ukoliko traženo nije dostavio u sastavu ponude.
3. Po konačnosti ove odluke sa izabranim ponuđačem„ICE-NET“ d.o.o. podružnica misija Sarajevo potpisat će se ugovor o nabavci predmetnih usluga.

**O b r a z l o ž e n j e**

Postupak javne nabavke pokrenut je Odlukom o pokretanju postupka javne nabavke broj: 07-11-5-10127/22od 16.12.2022. godine. Predmetna nabavka - Nabavka konsultantskih usluga za razvoj turističke platforme Grada Bosanska Krupapokrenuta je putem konkurentskog zahtjeva za dostavu ponuda. Obavještenje o nabavci broj 1272-7-2-174-3-145/22 od 16.12.2022. godine objavljeno na portalu JN (TD preuzelo ukupno 9 ponuđača) i službenoj web stranici Grada.

Po objavljenom obavještenju rok za prijem ponuda je bio 28.12.2022. godine do 13,00 sati. Do označenog roka za prijem ponuda na protokol Ugovornog organa pristigle su dvije ponude što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. **„ICE-NET“ d.o.o. podružnica misija Sarajevo,** broj protokola: 07-11-5-10127-2/22, zaprimljena dana 27.12.2022. godine u 13:40 sati;
2. **„MANIA“ d.o.o. Banja Luka,** broj protokola: 07-11-5-10127-3/22, zaprimljena dana 28.12.2022. godine u 10:30 sati.

Komisija za provođenje postupka javne nabavke je u skladu sa tenderskom dokumentacijom dana 28.12.2022. godine u 13,30 sati izvršila javno otvaranje ponuda i na zapisnik konstatovala:

1. Ponuđač **„ICE-NET“ d.o.o. podružnica misija Sarajevo ponudio je:**

cijena ponude: **43.810,80 KM bez PDV**,

PDV  **7.447,84 KM**

ukupna cijena ponude:  **51.258,64 KM sa PDV- om,**

Popusta nema.

1. Ponuđač **„MANIA“ d.o.o. Banja Luka ponudio je:**

cijena ponude: **43.840,00 KM bez PDV**,

popust  **4.384,00 KM**

sa popustom **39.456,00 KM**

PDV  **6.707,52 KM**

Konačna cijena ponude: **46.163,52 KM sa PDV- om i popustom**

Procijenja vrijednost javne nabavke je 43.849,71 KM bez PDV-a. Nabavka predmetnih usluga oslobođena je plaćana PDV-a na osnovu Potvrde za oslobađanje od plaćanja uvozne carine, PDV-a pri uvozu robe i za oslobađanje od plaćanja PDV-a i drugih indirektnih poreza pri nabavci dobara i usluga u BiH u okviru projekta koji se finansira iz IPA II Fonda u skladu sa Okvirnim sporazumom IPA II („Službeni glasnik BiH – Međunarodni ugovori“, broj: 6/15) izdate pod kontrolnim brojem 2022/3796210 dana 19.5.2022. godine.

Kriterij za dodjelu ugovora: Ekonomski najpovoljnija ponuda.

Podkriteriji za ocjenu ponuda: A – cijena 30% (maksimalno 30 bodova)

B – kvalitet 70% (maksimalno 70 bodova)

Komisija za provođenje postupka javne nabavke je pristupila evaluaciji zaprimljenih ponuda nakon traženog pojašnjenja nadležne Službe broj 10-11-5-9870/22 od 27.1.2023. godine, dostavljenog na zahtjev Komisije, što je i konstatovano na zapisnik koji je u prilogu ove Odluke. Komisija se upoznala sa dostavljenim pojašnjenjem nadležne Službe te nakon provjere ponuda i dostavljene dokumentacije uz ponude konstatovala da je ponuda ponuđača„ICE-NET“ d.o.o. podružnica misija Sarajevopotpuna, ispravna u formalno-pravnom smislu (ponuđač je dostavio ponudu u skladu sa tenderskom dokumentacijom, ispunio uslove za učešće, dostavio potrebne dokaze i ponudu izradio u skladu sa TD i radnim zadatkom).

Nadalje, Komisija je konstatovala da je ponuda ponuđača„MANIA“ d.o.o. Banja Luka potpuna, ali da ne ispunjava uslove za tehničku i profesionalnu sposobnost definisane tačkom 2.5.1. tenderske dokumentacije i to stav 1. tačka a), i to u dijelu koji se odnosi na kompleksnost realiziranog ugovora, pa je predložila ugovornom organu da ponudu ponuđača „MANIA“ d.o.o. Banja Luka odbaci kao neprihvatljivu u skladu sa tačkom 5. Priprema ponuda, a u vezi sa tačkom 2.5.1. Tehnička i profesionalna sposobnost, tenderske dokumentacije, kako je detaljno obrazloženo u zapisniku Komisije koji je u prilogu ove Odluke.

Postupak odabira najpovoljnijeg ponuđača u predmetnoj javnoj nabavci zasniva se na kriteriju „ekonomski najpovoljnija ponuda“. Temeljem toga, Komisija je za ponudu ponuđača „ICE-NET“ d.o.o. podružnica misija Sarajevo,koja jekvalifikovana za dalje učešće u postupku, dodijelila ukupno 100 bodova po postavljenim kriterijima i podkriterijima A. – cijena 30% BOP (A) =(30xNC)/CP= (30x 43.810,80 KM) / 43.810,80 KM = 30 i podkriterij B. – kvalitet 70%BOP (B) = (70xOKv)/MaxQ= (70x60)/60=70 postavljenim u tenderskoj dokumentaciji (tehnička ponuda u potpunosti usklađena sa radnim zadatkom sa elementima nove vrijednosti -20 bodova, dinamički plan u potpunosti odgovara postavljenim rokovima- 20 bodova, CV vodećeg IT konsultanta (Dino Hajrić) zadovoljava u potpunosti-10 bodova i CV konsultanta za digitalni marketing (Emir Glogić) zadovoljava u potpunosti-10 bodova), što je i detaljno obrazloženo u Zapisniku Komisije koji se ponuđačima dostavlja u prilogu ove Odluke.

Shodno navedenom, Komisija za provođenje postupka javne nabavke je predložila Ugovornom organu da donese Odluku o izboru najpovoljnijeg ponuđača i to ponuđača „ICE-NET“ d.o.o. podružnica misija Sarajevo i zaključi Ugovor.

S obzirom da se postupak odabira najpovoljnijeg ponuđača u predmetnoj javnoj nabavci zasniva se na kriteriju „ekonomski najpovoljnija ponuda“ i da je ponuda **„**ICE-NET“ d.o.o. podružnica misija Sarajevokvalifikovana i prihvatljiva, Ugovorni organ prihvatio je prijedlog Komisije i donio odluku o izboru najpovoljnijeg ponuđača „ICE-NET“ d.o.o. podružnica misija Sarajevo.

**Pouka o pravnom lijeku**

Protiv ove odluke može se izjaviti žalba najkasnije u roku od 5 (pet) dana od dana prijema ove odluke. Žalba se izjavljuje Ugovornom organu u pisanoj formi direktno ili putem pošte u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik **GRADONAČELNIK**

Armin Halitović

Dostavljeno:

1. **„**ICE-NET“ d.o.o. podružnica misija Sarajevo, putem e-maila
2. „MANIA“ d.o.o. Banja Luka, putem e-maila
3. U spis